यसलाई मुख्य आन्दोलनसँग जाडेर लैजानु पर्छ । सापेक्षतामा ससाना संघर्षहरुलाई सिर्जनात्मक रुपले अगाडि बढाउनु पर्छ । काठमाडौंमा सफल भएका आन्दोलनहरु अन्यत्र विस्तार गरी देशव्यापी बनाउनु पर्छ । अन्यत्रका आन्दोलनलाई पनि काठमाडौंले सिक्नु पर्छ । केन्द्रीय तह र स्थानीय तहको आन्दोलनहरुको सम्बन्ध र सन्तुलन मिलाउनु पर्छ । संघर्ष तल र माथि दुवैतिरबाट चलाउन सक्नु पर्छ । यी संघर्र्षका कार्यक्रमहरुलाई उत्कर्षतिर पुर्याउन फाल्गनु १, चैत्र २४ र मे दिवसलाई लक्षित गरिएको छ । विभिन्न तहमा उठेका आन्दोलनहरुलाई समग्रतामा जोड्ने प्रयास गर्नुपर्छ । सबै आन्दोलनहरुलाई जिम्मेवारीपूर्वक नेतृत्व गर्न सक्नुपर्र्छ । अहिले हाम्रा अगाडि रहेका चुनौतीलाई सम्भावनाका रुपमा देख्नुपर्छ । त्यसका लागि योजनाबद्ध संघर्ष उठान गरेर लैजानु पर्छ । यसका लागि राम्रो खालको बहस र तदनुरुपको केन्द्रीकरणको जरुरी छ ।
